Iddrisu Adam

Alhaji Iddrisu Adam (bɛ mi o pam la Adam Yɔɣu) nyɛla ŋun daa nyɛ siyaasa nira n-yi Dagbaŋ na. O namin' nyɛ Tamale yaɣili diisi. Ŋuna n-lahi nyɛ na'so ŋun dir' tiŋ yuli booni Yɔɣu din be Tɔliŋ yaɣili la.

 Piligu 
Alhaji Adam nyɛla bɛ ni dɔɣi so tiŋ yuli booni Yɔɣu; di zuɣu ka bɛ booni o Adam Yɔɣu maa.

 Shikuru Baŋsim 
Alhaji daa pilila shikuru Yoggu L.A Primary School. 1958 ka o daa karim n-siɣisi nimaa ni ka daa tirisi n-chaŋ Tolon Middle Boarding School. 1968 ka o daa naai Tolon Middle maa.

O daa nyɛla ŋun bɔhim karimba tali E.P Training College din be Bimbilla la. 1979 yuuni, Alhaji Adam Yɔɣu daa lahi chaŋ Ajumako n-ti tuɣi o karim baŋsim bobu. Ni ka o daa karim n-dee ''First Class Diploma'' shahira gbaŋ.

Adam Yɔɣu daa lahi chaŋla University of Education din be Winneba la n-ti karim n-dee ''B. Ed English and Dagbani'' shahira gbaŋ 1996.

O daa lahi chaŋ n-ti karim n-dee M.Ed (Management) shahira gbaŋ University of Cape Coast 2003 yuuni.

 Tuma 
Adam Yɔɣu nyɛla karimba kuro. O daa wuhila shikuru shɛli be Tamale ka di yuli booni Kalipohini Junior High School. Odaa wuhula ni yuma ashɛm ka bɛ daa tahi o Tamale Metro Education Office n-ti lee karachi kpɛm' ŋun su Ghana yɛlitɔɣa ni kaya ni taada (Ghanaian Language and Cultural Studies Coordinator). Din nyaanga, o tuma daa lahi tahi o Northern Region Eduction Office ka o ti lahi nyɛ lala yaɣili ŋɔ maa karachi kpɛma.

O namin nyɛ zuɣulana zaŋ ti Gushegu yaɣili karim baŋsim bomma tuma du' shɛli bɛ ni booni Ghana Education Service la yuuni 1996 zaŋ chaŋ 1998.

1999 hali ni 2000, Alhaji Adam n-daa nyɛ karimba kpɛma zaŋ ti Zabzugu Senior High School.

O nyɛla ŋun daa lahi be siyaasa ni; o namin nyɛ diisi zaŋ ti Tamale Metro Assembly Tingbani zuɣulan' kuro J.A Kufour gomnanti ni 2002 hali ni 2004.

ŋuna n-na nyɛ na'zuɣu zaŋ ti tiŋ yuli booni Yɔɣu din be Tɔliŋ yaɣili la.

O lahi nyɛla ŋun ŋma buku nima. Di shɛli n-nyɛ ''Traditional Dagbamba Marriage Forms And Customs".

 Siyaasa 
Alhaji Adam nyɛla ŋun be Wobigu Paati Tudu yaɣili saawara maaniba ni. O namin nyɛ diisi zaŋ ti Tamale Metro Assembly Tingbani zuɣulan' kuro J. A. Kufour gomnanti ni.

 Buku Shɛŋa O Ni Sabi 

O sabi buku ka boli li ni Traditional Dagbamba Marriage Forms And Customs. Waato, o daa sabila lala buku ŋɔ n-jɛndi paɣa kpuɣibo soya ni nyɛ shɛm Dagbamba kaya ni taɣada ni. Silimiin' goli October yuuni 2015 ka o daa ŋma lala buku ŋɔ.

 Kpaŋmaŋ Pina 

 Kundivihira 

Pubu:Lahabaya zaa
Pubu:Ninsala ŋun na be o nyɛvuli ni
Pubu:Ghana siyaasanima
Pubu:Siyaasa niriba